stanford-oval/wikipedia huggingface dataset:
אסתר שפירא גינזבורג
הערות שוליים

1 2  שלמה הרמתי, "אסתר שפירא - הגננת העברייה הראשונה בארץ ישראל", המורים החלוצים, תל אביב: משרד הביטחון – ההוצאה לאור (האוניברסיטה המשודרת), תש"ס 2000, עמ' 62.
↑  צפורה שחורי-רובין, "גננות עבריות בתקופת העלייה הראשונה והשנייה", דור לדור: קבצים לחקר ולתיעוד תולדות החינוך היהודי בישראל ובתפוצות, י"ט (תשס"ב), עמ' 139.
↑  מכתב מנכדתה של אסתר שפירא, רות ברדלוו גילר, תיק אסתר שפירא, ארכיון מוזיאון ראשון לציון.
1 2 3 4  דוד יודילוביץ (עורך), ראשון לציון: התרמ"ב-1882 – התש"א-1941, ראשון לציון: בדפוס הראשון במושבתו ראשון לציון, 1938–1941, עמ' 229.
↑  שחורי-רובין, "גננות עבריות בתקופת העלייה הראשונה והשנייה", עמ' 129.
↑  הרמתי, המורים החלוצים, עמ' 63.
↑  מידד שיף, "חולדות הניסוי שאומנו לדבר", פרוזה: הירחון לספרות ולאמנות, תל אביב: פרוזה, מרץ 1987, עמ' 68.
↑  יודילוביץ, ראשון לציון: התרמ"ב-1882 – התש"א-1941, עמ' 202.
↑  שחורי-רובין, "גננות עבריות בתקופת העלייה הראשונה והשנייה", דור לדור, עמ' 132.
↑  יודילוביץ, ראשון לציון: התרמ"ב-1882 – התש"א-1941, עמ' 202; הרמתי, המורים החלוצים, עמ' 63.
↑  שלמה הרמתי, "בן יהודה, הגננות ותחיית הדיבור העברי", הד החינוך 10 (יוני 2001), עמ' 22–25.
↑  אליעזר בן-יהודה, "דברי ימי השבוע", הצבי, 20 במאי 1898.
↑  יודילוביץ, ראשון לציון: התרמ"ב-1882 – התש"א-1941, עמ' 203.
↑  שחורי-רובין, "גננות עבריות בתקופת העלייה הראשונה והשנייה", דור לדור, 132–134.
↑  הרמתי, המורים החלוצים, עמ' 61.
↑  אהרן מרדכי פרימן, ראשון לציון תרמ"ב–תרס"ז, כרך א', יפו: דפוס א. איתן, 1912, עמ' 51.
↑  שחורי-רובין, דור לדור, עמ' 135.
1 2  הרמתי, המורים החלוצים, עמ' 64.
↑  שחורי-רובין, דור לדור, עמ' 118.
↑  יודילוביץ, ראשון לציון: התרמ"ב-1882 – התש"א-1941, עמ' 203.
↑  שחורי-רובין, דור לדור, עמ' 136.
↑  יהודית הררי, "אסתר שפירא", אישה ואם בישראל, תל אביב: מסדה, תשי"ט, עמ' 246.
↑  יודילוביץ, ראשון לציון: התרמ"ב-1882 – התש"א-1941, עמ' 64.
↑  גרטלה (בן זאב) הורוביץ, זכרונותי מראשון לציון, חיפה: הלבנון, 1973, עמ' 17.
↑  פרימן, ראשון לציון תרמ"ב -תרס"ז, עמ' 73.
↑  מכתב ההתפטרות של אסתר שפירא משנת 1903, ארכיון מוזיאון ראשון לציון.
↑  שחורי-רובין, דור לדור, עמ' 115, 136.
↑  הרמתי, המורים החלוצים, עמ' 65.
↑  פנקס לרשימת הבאים בברית נישואין במושבה, ארכיון מוזיאון ראשון לציון.
↑  הרמתי, המורים החלוצים, עמ' 66.
1 2  מכתב מנכדתה של אסתר שפירא, ארכיון מוזיאון ראשון לציון.
↑  מידד שיף, "לשון שאין מלאכי השרת מכירין בו", מאזנים נב, 1 (כסלא תשמ"א), עמ' 42.
↑  אסתר גינזבורג באתר חברה קדישא ת"א–יפו.
אצטדיון אשטון גייט

| --- | --- |

 כתובת:  Ashton Road, Bristol, BS3 2EJ 
 מיקום:  בריסטול, הממלכה המאוחדתהממלכה המאוחדת
 קואורדינטות:  51°26′24″N 2°37′13″W﻿ / ﻿51.44°N 2.620278°W﻿ / 51.44; -2.620278
 תקופת הפעילות:  1887–הווה (כ־137 שנים) 
 בעלים:  Bristol Sport 
 מושבים:  27,699 
 אתר רשמי
 he
 
אצטדיון אשטון גייט הוא אצטדיון הממוקם בבריסטול, אנגליה. זהו המגרש הביתי של מועדון הכדורגל בריסטול סיטי, שמשחק בצ'מפיונשיפ האנגלית, ושל מועדון הרוגבי בריסטול ברס (אנ'). לאצטדיון קיבולת של 27,000 מקומות, מה שהופך אותו לאצטדיון הגדול ביותר בבריסטול.
האצטדיון נבנה במקור בשנת 1887, כאשר המשחק הראשון שנערך על המגרש התקיים ב-3 בספטמבר של אותה שנה. לאצטדיון המקורי היה קיבולת של כ-20,000 מקומות, עם יציעים בכל ארבעת צידי המגרש. בתחילת המאה ה-20 עבר האצטדיון מספר שיפוצים, כולל הוספת יציע מרכזי חדש ב-1906 והרחבת היציע המזרחי בשנות ה-30.
בשנות ה-90 עבר האצטדיון שיפוץ גדול, עם בנייתו של יציע דרומי חדש הכולל מקומות ישיבה ושיפוץ שלושת היציעים האחרים. שיפוץ זה הגדיל את קיבולת האצטדיון לגודלו הנוכחי. בשנת 2016 הושלמה בניית יציע מערבי חדש. היציע החדש כולל מספר שירותים לאוהדים, כגון חנויות מזון ומשקאות, שטחי מסחר ואזורי אירוח.
בנוסף לאירוח משחקי כדורגל, אצטדיון אשטון גייט שימש גם למגוון אירועים אחרים, כולל קונצרטים, הופעות, משחקי רוגבי ומשחקי אגרוף. כמה אירועים בולטים שהתרחשו באצטדיון כוללים קונצרט של U2 ב-2001, משחק גביע העולם ברוגבי בין אנגליה לסמואה ב-2015 והופעת להקת הספייס גירלז ב-Spice World – 2019 Tour.
מועדון הכדורגל של בריסטול סיטי, שנוסד בשנת 1897, שיחק באצטדיון אשטון גייט החל מ-1904 ובמשך רוב שנות קיומו, למעט תקופה קצרה באמצע המאה ה-20.
מועדון הרוגבי בריסטול ברס נוסד בשנת 1888, ושיחקו באצטדיון אשטון גייט מאז שנת 2014.
בנוסף לאירוח משחקי כדורגל ורוגבי, אצטדיון אשטון גייט הוא גם ביתו של מוזיאון הספורט בריסטול, המציג תערוכות על ההיסטוריה של מועדון הכדורגל בריסטול סיטי והבריסטול ברס, כמו גם קבוצות ספורט וספורטאים אחרים מאזור בריסטול. המוזיאון פתוח לקהל הרחב וממוקם ביציע הדרומי של האצטדיון.
האצטדיון ממוקם באזור אשטון בבריסטול, במרחק קצר ממרכז העיר. האצטדיון נגיש לתחבורה ציבורית, כשיש תחנות אוטובוס ורכבת בקרבת מקום.
הערות שוליים

↑  "Why does Bristol never build anything?". BBC News (באנגלית). 2014-01-16. נבדק ב-2022-12-22.
↑  New West Stand Named The Lansdown Stand | Bristol Sport, web.archive.org, ‏8 באוגוסט 2016
| --- | --- |
בקרת זהויות :  MusicBrainz: 1a739364-467e-4268-9d00-5e33ec633229
אנתוני רנדולף

אנתוני ארווין רנדולף ג'וניור (באנגלית: .Anthony Erwin Randolph Jr; נולד ב-15 ביולי 1989) הוא כדורסלן עבר אמריקאי-סלובני. רנדולף שיחק בליגת ה-NBA למספר עונות ולאחר מכן עבר לשחק באירופה, שם קבוצתו המרכזית הייתה ריאל מדריד מליגת ה-ACB והיורוליג. רנדולף שיחק גם במדי נבחרת סלובניה.
קריירה > קריירת מועדונים > קריירה טרום-מקצוענית

רנדולף נולד בווירצבורג שבגרמניה המערבית לאב ואם ששירתו בצבא ארצות הברית והוצבו שם. שנה אחרי לידתו עברה המשפחה לפסדינה שבקליפורניה. בתיכון שיחק רנדולף בתחילה בתיכון בליטל רוק שבארקנסו, ולאחר מכן עבר ללמוד בתיכון ע"ש וודרו וילסון בדאלאס, טקסס. בקריירת התיכונים שלו שיחק רנדולף בכל חמש העמדות על המגרש. ממוצעיו בשנתו האחרונה בתיכון עמדו על 25.8 נקודות ו-12.6 ריבאונדים למשחק.
רנדולף התחייב לשחק כסטודנט-אתלט בקבוצת הכדורסל של אוניברסיטת המדינה של לואיזיאנה. הוא שיחק שם עונה אחת, בה נבחר לחמישיית שחקני השנה הראשונה בליגה האזורית של ה-SEC. ממוצעיו עמדו על 15.6 נקודות, 8.5 ריבאונדים, 1.2 אסיסטים, 1.13 חטיפות, ו-2.26 חסימות למשחק. רנדולף העמיד עצמו לבחירה בדראפט ה-NBA 2008.
קריירה > קריירת מועדונים > קריירה מקצוענית > ב-NBA

רנדולף נבחר במקום ה-14 בסיבוב הראשון של דראפט ה-NBA בקיץ 2008 על ידי גולדן סטייט ווריורס. בתחילת עונתו הראשונה בקבוצה שיחק רנדולף בדקות מועטות מאוד, ורק לקראת סוף העונה, כאשר שחקנים בכירים יותר ברוטציה נפצעו, התחיל לקבל זמן משחק משמעותי ולהראות יכולת טובה. בליגת הקיץ בקיץ שלאחר עונת הרוקי שלו הראה רנדולף יכולת מצוינת, וחוזהו הוארך עד סוף עונת 2010/2011.
ביולי 2010 עבר רנדולף בטרייד לניו יורק ניקס יחד עם רוני טוריאף, קלנה אזובוקי ובחירת סיבוב שני, עבור דייוויד לי. בקצה הרוטציה, רנדולף שיחק בניקס ב-17 משחקים בלבד עד שהועבר למינסוטה טימברוולבס בפברואר 2011, במסגרת הטרייד שהעביר את כרמלו אנתוני לניו יורק. בחצי העונה הראשונה שלו במינסוטה ממוצע הנקודות שלו היה הגבוה בתקופתו ב-NBA, ועמד על 11.7. בכל תקופתו במינסוטה קלע רנדולף בממוצע 9.1 נקודות.
בקיץ שלפני עונת 2012/2013 חתם רנדולף כשחקן חופשי בדנוור נאגטס. אחרי שנתיים בקבוצה, בהן שיחק ב-82 משחקים ופתח בחמישה מהם, הועבר רנדולף בטרייד לשיקגו בולס ולאחר מכן לאורלנדו מג'יק, שניפתה אותו מהסגל.
קריירה > קריירת מועדונים > קריירה מקצוענית > אירופה

בקיץ 2014 חתם רנדולף לעונה אחת בלוקומוטיב קובאן, ששיחקה אז בליגת VTB וביורוקאפ. הוא הוביל את הקבוצה לרבע גמר היורוקאפ, ונבחר לחמישייה השנייה של העונה במפעל. בעונה הבאה רנדולף האריך את חוזהו, וקובאן קיבלה כרטיס חופשי ליורוליג. רנדולף, יחד עם מלקולם דילייני, הוביל את קבוצתו לפיינל פור של עונת 2015/2016 ביורוליג, בו סיימה במקום השלישי אחרי שהפסידה בחצי הגמר לצסק"א מוסקבה. רנדולף נבחר לחמישייה השנייה של היורוליג באותה שנה.
לקראת עונת 2016/2017 חתם רנדולף לעונה אחת בריאל מדריד מליגת ה-ACB והיורוליג. בעונתו הראשונה בקבוצה נבחר לחמישייה השנייה של העונה בליגה המקומית, כאשר מדריד זוכה בקופה דל ריי. בעונת 2017/2018 נפצע רנדולף ברגל ימין ונעדר למשך כחודשיים וחצי מהמגרשים. למרות מכת פציעות במהלך העונה, זכתה מדריד באותה שנה באליפות היורוליג ובאליפות הליגה הספרדית, בהובלתו של לוקה דונצ'יץ', שזכה עם רנדולף ונבחרת סלובניה באליפות אירופה בכדורסל באותו הקיץ, כאשר רנדולף מעמיד ממוצעים של 8.3 נקודות, 3.9 ריבאונדים ו-1.3 אסיסטים למשחק ביורוליג.
בגמר גביע המלך של עונת 2018/2019 נפגשה ריאל מדריד עם קבוצת ברצלונה. ברגעיו האחרונים של המשחק בוצעה חסימה של רנדולף על אנטה טומיץ', שלטענת השופטים הייתה בלתי חוקית. ההחלטה לשריקה על חסימה בלתי חוקית (גולטנדינג (אנ')) העניקה שתי נקודות ולבסוף את הניצחון לברצלונה,  לאחר המשחק ניתן היה לראות בהילוך החוזר (שהשופטים השתמשו בו בזמן אמת) שהחסימה הייתה חוקית, ועל כך יצא קצפם של ראשי הקבוצה המדרידאית, שאיימו לעזוב את המסגרות המקומיות ולעבור לשחק באירופה בלבד, בטענה להטיית משחק של השופטים.
קריירה > קריירה בינלאומית

רנדולף ייצג את נבחרת ארצות הברית במשחקים הפאן-אמריקאיים בשנת 2015. בקיץ 2017 קיבל רנדולף אזרחות סלובנית, והוביל יחד עם גוראן דרגיץ' ולוקה דונצ'יץ' את נבחרת סלובניה לזכייה ביורובאסקט 2017.
תארים > תארים אישיים

בחירה לחמישיית הפרשמנים של קונפרנס ה-SEC ‏(2007)
בחירה לחמישייה השנייה של היורוקאפ (2015)
בחירה לחמישייה השנייה של היורוליג (2016)
בחירה לחמישייה השנייה של ליגת ה-ACB‏ (2017)
תארים > תארים קבוצתיים

אליפות ספרד בכדורסל (1):
2017/2018
גביע המלך הספרדי בכדורסל (1):
2017
אליפות היורוליג (1):
2017/2018
הערות שוליים

↑  זהו זה: כרמלו אנתוני עובר מדנבר לניקס, באתר ערוץ הספורט, 22 בפברואר 2011
↑  "Lokomotiv Kuban adds big man Randolph". Eurocupbasketball.com. 18 באוגוסט 2014. נבדק ב-18 באוגוסט 2014. {{cite news}}:  (עזרה)
↑  מערכת וואלה! ספורט‏, ארבעה שחקני חמישייה בחוץ: אנתוני רנדולף מצטרף לפצועי ריאל מדריד, באתר וואלה, 15 בנובמבר 2017
↑  Randolph ready to return to action, באתר יורוהופס, 24 בינואר 2018
ארון פייפר

| --- | --- |
אין תמונה חופשית
 לידה:  29 במרץ 1997 (בן 27) ברלין, גרמניה
 שם לידה:  ארון חוליו מנואל פייפר
 מדינה:  גרמניה
 תקופת הפעילות:  מ-2004
 עיסוק:  שחקן • זמר
 פרופיל ב-IMDb
 
ארון חוליו מנואל פייפר (בספרדית: Arón Julio Manuel Piper; נולד ב-29 במרץ 1997) הוא שחקן וזמר ספרדי, אשר זכה להצלחה עולמית בזכות דמותו - אנדר מוניוס בסדרה "אליטה".
ביוגרפיה

ארון פייפר נולד בברלין, גרמניה ב-29 במרץ 1997. אביו גרמני ואמו ספרדייה. כאשר פייפר היה בן 5 הם עברו לספרד. לאחר ששהה בקטלוניה במשך כמה שנים, עברה משפחתו לאסטוריאס, שם התגורר באבילס ובלוארקה. בהמשך לכך, למד משחק ובימוי, תוך שלמד לדבר בארבע שפות: ספרדית, קטלאנית, גרמנית ואנגלית.
קריירה

במסגרת השתתפותו ב"אליטה" (2018–2021) גילם ריקו את דמותו של אנדר מוניוס, הומוסקסואל צעיר ובנה של מנהלת בית הספר. במהלך הסדרה, מתאהב בעומאר. בשנת 2020, השתתף בסדרה הטלוויזיה "הבלגן שאתה משאיר מאחור", במסגרתה גילם את דמותו של יאגו. בנוסף לכך, השתתף פייפר בסרטי קולנוע שונים כדוגמת "האקדוחן", "מכתוב" ו"רק כשאין לי מה לאכול".
פייפר פתח בקריירה מוזיקלית בנוסף לקריירת המשחק שלו. בשנת 2020 הוציא את סינגל הבכורה שלו "Sigo", בו השתתפו מאנקי ומיגל. באוגוסט 2020 הוא הוציא סינגל נוסף, "Rosé", בהשתתפות מאנקי גם כן. על מנת לעזור בקידום השיר, הוציא לו וידאו קליפ רשמי. במרץ 2021 הוציא ארון את מיני-אלבום הבכורה שלו Nieve, בו נכללו שירים פופולריים רבים כמו: "Nieve",‏ "Plastilina" ו-"Mufasa".
דיסקוגרפיה > מיני-אלבומים

2021: Nieve
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2011 | Maktub | אינאקי |  |
| 2013 | 15 años y un día | ג'ון |  |
| 2016 | La corona partida | פרננדו דה הבסבורגו |  |
| 2018 | Un minuto | גאי |  |
| 2019 | Los Rodríguez y El Más Allá | ג'ייקובו |  |
| 2021 | Érase una vez en Euskadi | מזראטי |  |
| 2022 | שם קוד: קיסר | פרננדו |  |
| 2023 | סאיין | אנטוניו טורס |  |
| 2024 | El correo | איוון |  |
| TBA | Fatum | אלחו |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2016 - 2017 | Centro médico | רובן סנטוס / אדריאן מוריאנה גרסיה | 2 פרקים |
| 2018–2021 | אליטה | אנדר מוניוס | תפקיד ראשי (עונות 4-1); 32 פרקים |
| 2019 | Derecho a soñar | לואיס רוחאס | 28 פרקים |
| 2020 | איזה בלאגן השארת | יאגו נוגיירה | תפקיד ראשי; 8 פרקים |
| 2023 | השתקן | סרז'יו סיסקר | תפקיד ראשי; 6 פרקים |
הערות שוליים

1 2  Arón Piper, IMDb
1 2 3 4  Urzaiz, Begoña Gómez (2020-03-18). "Arón Piper: "Es una locura lo que te pagan. Sigo alucinando y mi entorno también"". El País (בספרדית). ISSN 1134-6582. נבדק ב-2021-06-24.
1 2  Elite | Netflix Official Site, www.netflix.com (באנגלית)
↑  El desorden que dejas, 2020-12-11, נבדק ב-2021-06-24
↑  ARON x MOONKEY x MYGAL - Sigo [Official Audio], נבדק ב-2021-06-24
1 2  MOONKEY X ARON - ROSÉ, נבדק ב-2021-06-24
↑  Nieve - EP by ARÓN, Genius (באנגלית)
| --- | --- |
בקרת זהויות :  BnF: cb177389816 (data)  ISNI: 0000 0004 3458 8455  LCCN: no2014067461  MusicBrainz: 44c615fb-7cb5-4ab8-b239-d046d028a261  SUDOC: 188220518  VIAF: 308762713   WorldCat (עם VIAF): 308762713
אריק תומפסון

| --- | --- |
אין תמונה חופשית
 לידה:  9 בנובמבר 1929 סליפורד, הממלכה המאוחדת 
 פטירה:  30 בנובמבר 1982 (בגיל 53) קמדן, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1951 
 מקום לימודים:  The College of Richard Collyer 
 בן או בת זוג:  פילידה לאו (1957–30 בנובמבר 1982) 
 צאצאים:  סופי תומפסון, אמה תומפסון 
 פרופיל ב-IMDb
 
אריק נורמן תומפסון (באנגלית: Eric Norman Thompson;‏ 9 בנובמבר 1929 - 30 בנובמבר 1982) היה שחקן, מנחה טלוויזיה ומפיק אנגלי. הוא זכור בעיקר מתוכנית הטלוויזיה "קרוסלת הקסמים" שיצר והופיע בגרסה האנגלית של התוכנית בצרפתית "Le Manège Enchanté".
ביוגרפיה

אריק נורמן תומפסון נולד ב-9 בנובמבר 1929 בסליפורד שבלינקולנשייר, לאנני וג'ורג' הנרי תומפסון. הוא גדל ברודג'וויק שבסאסקס, ולמד בבית הספר קולייר בהורשם. את הכשרתו המקצועית רכש בבית הספר למשחק של האולד ויק בלונדון. ב-1952 הצטרף ללהקת התיאטרון של האולד ויק.
תומפסון עבד בקביעות עבור ה-BBC. הוא היה מנחה של תוכנית הטלוויזיה לילדים "Play School" מ-1965 עד 1967. הוא ידוע בעיקר מהופעתו בתפקיד המספר בסדרה "קרוסלת הקסמים", שלה כתב את התסריט בשפה האנגלית לפי המקור הצרפתי ("Le Manège Enchanté"). התוכנית שודרה החל מאוקטובר 1965 עד ינואר 1977. בתו אמה תומפסון ציינה שהייתה לו השפעה על הקריירה שלה, "ההומור שלו והקפדנות שלו, אדם שלמד בכוחות עצמו, שאהב מילים ואהב את השימוש במילים. כל דבר בו השפיע עלי מאוד". תומפסון הופיע בטלוויזיה בסדרות כגון "דוקטור הו" בתת-סדרה "The Massacre of St Bartholomew's Eve" בשנת 1966.
ביוגרפיה > חיים אישיים

תומפסון היה נשוי לשחקנית הסקוטית פילידה לאו, אותה הכיר בשנת 1957 כשהיה באולד ויק. בנותיהם אמה וסופי תומפסון פנו בעקבות הוריהן לקריירת המשחק.
ב-30 בנובמבר 1982 נפטר תומפסון בלונדון מתסחיף ריאתי, שלושה שבועות אחרי יום הולדתו ה-53.
הערות שוליים

↑  Stevens, Christopher (2010). Born Brilliant: The Life of Kenneth Williams. John Murray. p. 401. ISBN 1-84854-195-3.
↑  "Eric Thompson Biography (1929-1982)". filmreference.com. 2014. נבדק ב-4 באוקטובר 2014. {{cite web}}:  (עזרה)
↑  "Eric Thompson". The Scotsman. 31 במרץ 2006. נבדק ב-4 באוקטובר 2014. {{cite web}}:  (עזרה)
↑  "Emma Thompson: A Life in Pictures". BAFTA Guru. 24 בנובמבר 2013. נבדק ב-17 באוגוסט 2015. {{cite web}}:  (עזרה)
↑  "Phyllida Law Biography (1932-)". filmreference.com. 2014. נבדק ב-4 באוקטובר 2014. {{cite web}}:  (עזרה)
| --- | --- |
בקרת זהויות :  ISNI: 0000 0000 5568 8675  LCCN: n2009000597  MusicBrainz: c566408c-92ce-40e9-aea2-cfb38f76d119  NKC: xx0059413  VIAF: 75801520   WorldCat (עם VIAF): 75801520
אקולייד

"האקולייד" מאת אדמונד בלייר לייטון (1901)
בימי הביניים באירופה, אקולייד היה טקס מעבר שבו מוענק לאדם תואר אבירות, בדרך כלל על ידי טפיחת חרב על כתפיו.
לטקס האקולייד מספר צורות. בצורתו השכיחה המועמד לתואר כורע ברך מול איש המלוכה. אז מעניק האבירות טופח בעדינות על כתפו הימנית של המועמד עם צידה השטוח של החרב, מעביר אותה מעל ראשו וטופח על כתפו השמאלית. לאחר שעשה זאת, נעמד האביר והמלך מעניק לו את הסמל של מסדר האבירות אליו צורף.
במהלך השנים, שונה הטקס מפעם לפעם.
קיימת אי הסכמה בין היסטוריונים, הן לגבי הטקס עצמו והן לגבי התקופה בה התקיים. טפיחת החרב על הצוואר הייתה כפי הנראה מזכרת מתקופות קודמות, בהן נהוג היה להכות בחוזקה באגרוף חשוף בצווארו של המועמד לתואר, מעמד שמבטא את כפיפותו לאיש המלוכה ועל מנת שיטבע בזיכרונו. במהלך הזמן הוסבה תנועה זו לטפיחה קלה של החרב בצוואר המועמד, ובהמשך בכתפיו, כפי שעדיין מקובל בטקסי הכתרה בבריטניה כיום.
הטקסים עברו גלגולים ושינויים במרוצת השנים. טקס מעבר גרמני עתיק, של הצגת בני נוער על ידי הצבעה עליהם תוך שימוש בנשקם, הפך במאה ה-10 וה-11 לטקס בו מובהר כי אותו צעיר כבר אינו קטין אלא בוגר. מקור אחר לטקס הוא בהבהרת המחויבות המוחלטת של המועמד כלפי המנהיג, כאשר גם לאחר קבלת מכה בעורפו או בצווארו הוא נשאר רכון ומקבל את מרות המנהיג. בשטיח באייה משנת 1077 מתואר טקס הכתרתו כאביר של הרולד השני, מלך אנגליה על ידי ויליאם הראשון, אולם ברקמה זו לא מתואר במלואו פירוט הטקס. להנפת החרב נלוותה אמירת טקסטים קבועים ובעלי חשיבות.
ביקורת מבנים

בהנדסה אזרחית, ביקורת מבנים  היא רשימת בדיקות מקצועיות הכוללת בתוכה גם את המונח בדק בית. תפקיד הבדיקות הוא לעמוד על טיבו של מבנה או חלק ממנו, כגון דירה בית וכל מבנה אחר בתחום הנדסת הבניין. הבדיקות האלו נעשות כדי לאתר ליקויי בנייה אי התאמות לתקן וכשלים אחרים בנכס.
מה כוללת ביקורת מבנים?

ביצוע ביקורת המבנים מורכב ממבחנים הנדסיים רבים, שמטרתם בדיקה של כל פרט הנדסי או תכנוני בנכס. כך יוכלו הבודקים – אנשי מקצוע מתחום הנדסת הבניין – לאתר ליקויי בניה, בעיות או מפגעים בכל רמה. הבדיקה נעשית בעיקר בצורה ויזואלית, על ידי סריקה בסיסית של כל חלקי המבנה אך במידת הצורך גם באמצעות מכשירים משוכללים לאיתור מפגעים נסתרים כמו רטיבות בקירות, חוסר בחיזוקי פלדה בשלד המבנה, כבלי חשמל שהונחו באופן לא נכון ועוד.
ביקורת המבנים כוללת סקירה ובדיקה של איכות כל המערכות והחלקים בנכס, כגון: מצב הקירות, החלונות, הדלתות, המרצפות, שלד הבניין, גג המבנה ויציבותו; איכות הבנייה, הסיוד והצביעה, ובדיקת מערכות החשמל והאינסטלציה.
הבדיקות הללו, מטבע היותן מקצועיות, מתבצעות בדרך כלל על ידי הנדסאי אדריכלות, הנדסאי בניין, אדריכל או מהנדס בניין, שמוסמך לאתר ליקויים כאלו, להחליט האם ניתן לתקן את הפגמים, ואם כן, כיצד יתוקנו ובכמה תסתכמנה עלויות התיקונים.
שימושים של ביקורת מבנים

לביקורת המבנים נודעת תועלת עבור אדם שעומד לפני קנייה של נכס. בעזרת ממצאי הבדיקה הקונה העתידי יכול להבין באיזה מצב נמצא הנכס. הבדיקה מפחיתה את האפשרויות המוכר להסתיר פרטים בעיתיים לגבי הדירה או הבית, קיימת גם חשיבות רבה לביקורת המבנים לאחר הקניה וזאת בעיקר כאשר נרכשת דירה חדשה מקבלן, בעזרת בדיקה כזו יכול הרוכש לאלץ את המוכר לתקן את ליקויי הבניה ואי ההתאמות שנמצאו בנכס על פי הוראות חוק המכר (דירות).
דו"ח ביקורת בניה מקצועית שנעשה על ידי בעל מקצוע מוסמך, יכול גם לשמש גם כראיה, בבית משפט. המסמך שמוציא בעל המקצוע או החברה בתום הבדיקה, כולל פירוט של כל פגם חוסר וליקוי שמצא במבנה וכן הערכה לגבי עלויות התיקון של הליקוי או שמאות של ירידת ערכו ונחשב לחוות דעת מומחה. במקרה ונתגלעה מחלוקת לגבי תיקון ליקויים שונים בנכס במסגרת עסקת נדל"ן, חוות דעת המומחה אשר הוגשה לבית המשפט עשויה לסייע בפתרון הסכסוך.
ארלין האריס

| --- | --- |

 לידה:  6 ביוני 1948 (בת 76) לוס אנג'לס, ארצות הברית 
 מדינה:  ארצות הברית
 מקצוע:  ממציאה
 מעסיק:  Dyna LLC
 תפקיד:  מייסדת ונשיאת Dyna LLC
 בן זוג:  Martin Cooper
 www.dynallc.com www.wrethink.com
 
ארלין ג'וי האריס (באנגלית: Arlene Joy Harris; נולדה ב-6 ביוני 1948) היא יזמית, ממציאה, משקיעה ומובילת מדיניות בתעשיית הטלקומוניקציה. היא הנשיאה והמייסדת של LLC, חממה לסטרט-אפים בתחום הטכנולוגיה האלחוטית. האריס נחשבת לחלוצה במיזמים ניידים ואלחוטיים וממציאה של מוצרי צריכה ושירותים. במאי 2007, היא הפכה לנציגה הראשונה בהיכל התהילה האלחוטי, וכמו כן זכתה להירשם בהיכל התהילה של הטכנולוגיה הצרכנית ב-2017.
האריס ייסדה כמה חברות. היא הייתה חברה מייסדת בארגונים רבים בתעשיית הסלולר ומחזיקה במספר פטנטים בתקשורת אלחוטית. חברות תחת ניהולה הצליחו להשיג נתח שוק משמעותי במערכות חיוב סלולריות, לפתח ולהטמיע את שירות הסלולר הראשון בתשלום מראש, וליצור את מערכות הניהול האלחוטי האוטומטיות הראשונות. היא הובילה את הפיתוח וההחדרה לשוק של טלפון SOS, ששמו שונה ל-Jitterbug כחלק מארגון GreatCall שלה. הטלפון Jitterbug פותח והושק בשנת 2006 בשיתוף עם סמסונג. הוא נמכר לחברת הון פרטית בשיקגו ביולי 2017 ונרכש ב-15 באוגוסט 2018 על ידי Best Buy Co, Inc.
קריירה

האריס נולדה וגדלה בלוס אנג'לס. היא החלה את הקריירה שלה בגיל 12 כמרכזנית טלפונים בעסק של משפחתה, Industrial Communications Systems (ICS) Inc. (נמכרה למטרומדיה ב-1983, כיום "ספוק").
קריירה > 2000-הווה

Wrethink ו-Wrethinking
כמייסדת שותפה ונשיאה של Dyna LLC (הממוקמת בדל מאר, קליפורניה) האריס הקימה את הסטארט-אפ Wrethink אשר מתמקד בפרטיות הצרכנים ועוזר למשפחות לארגן ולנהל מידע אישי. כמו כן הקימה קרן למימון של חברות סטרט-אפ אשר פועלות למטרות צדקה ו/או מטרות חברתיות. האריס עובדת עם מרטין קופר, בעלה, שותף עסקי ומייסד שותף של Dyna LLC. (קופר הוא סגן נשיא מוטורולה לשעבר אשר פיתח והציג את הטלפון הסלולרי הידני הראשון ב-1973. בשנת 2000, קופר היה חבר ראשוני בהיכל התהילה האלחוטי.)
Accessible Wireless
בשנת 2001 האריס רכשה את הספק הסלולרי Accessible Wireless כדי לשווק שירות אלחוטי ביתי לצרכנים קטנים. Accessible Wireless אפשרה את השירותים האלחוטיים שסופקו מאוחר יותר על ידי GreatCall Inc בתקופה שבה ספקים אלחוטיים אחרים לא תמכו בצרכנים קטנים.
GreatCall, Inc
GreatCall, אשר נרכשה על ידי Best Buy ב-15 באוגוסט 2018, נוסדה על ידי האריס כדי לסייע ל-BestBuy לחדור לשוק הבריאות. GreatCall נועדה בעיקר לפיתוח הטלפון Jitterbug בשיתוף עם סמסונג. Jitterbug הוא מכשיר סלולרי שנועד לספק גישה סלולרית אלחוטית ללקוחות שאינם מעורים בטכנולוגיה, כגון אזרחים ותיקים. Jitterbug נכלל ברשימת " 10 הרעיונות הטכנולוגיים הגדולים ביותר של 2006" של הניו יורק טיימס, לפי עיתונאי הטכנולוגיה דייוויד פוג. Jitterbug הגיע לגמר בתחרות "Last Gadget Standing" של Yahoo בתערוכת האלקטרוניקה הצרכנית ב-2007 והוכרז על ידי Reader's Digest כאחד מ"100 המוצרים המובילים" שלה. באותה שנה, ה-Cellular Telecommunications Industry Association (CTIA), איגוד סחר המייצג את תעשיית התקשורת האלחוטית בארצות הברית, העניק ל-GreatCall את הפרס הנחשק של אנדרו סייבולד עבור "החברה החדשה הטובה ביותר". GreatCall זכתה גם לשבחים על ידי האגודה האמריקאית להזדקנות עם פרס סטיבי עבור "העסק הקטן הטוב ביותר בשנת 2008".
בשנת 2009, GreatCall רכשה את Mobiwatch, חברה המתמקדת בפיתוח שירותי חירום אישיים ניידים (M-PERS) ולאחר מכן במשך שנתיים פיתחה שירות אשר, בשילוב עם Jitterbug, מהווה מוצר של GreatCall's לשירותי בריאות מקוונים.
קרן ההיסטוריה האלחוטית
האריס הקימה ב-2008 את קרן ההיסטוריה האלחוטית (The Wireless History Foundation) יחד עם ליז מקספילד וג'ודית לוקווד פרסל. זהו ארגון ללא מטרות רווח 501(c)(3) שהוקם במטרה לשמר ולקדם את ההיסטוריה של תעשיית האלחוט. האריס נשארה במועצת המנהלים של הארגון.
קריירה > 1990-1999

בשנת 1994, האריס הקימה את SOS Wireless Communications. החברה פיתחה טלפון ושירותים לביצוע שיחות יוצאות במצבי חירום, אשר שווקו בעיקר לקשישים אמריקאים.